રાજ્ય સરકારના ઇમરજન્સી ઓપરેશન સેન્ટર દ્વારા સમગ્ર રાજ્યની પૂરની પરિસ્થિતિ પર ચાંપતી નજર રાખવામાં આવી રહી છે. રાહત-બચાવ કામગીરી માટે એન.ડી.આર.એફ.ની ટૂકડીઓ તહેનાત કરવામાં આવી છે. દક્ષિણ ગુજરાતમાં ૪ ટૂકડીઓ અને ગિર-સોમનાથમાં ૨ ટૂકડીઓ કાર્યરત છે. જ્યારે જૂનાગઢ, ભાવનગર, રાજકોટ, મહેસાણા, પાલનપુર, ગાંધીનગર અને અરવલ્લીમાં એક-એક ટીમ તહેનાત છે. અમદાવાદમાં ર ટીમ સ્ટેન્ડ બાય છે. આ ઉપરાંત વડોદરા અને અમદાવાદમાં વધારાની પાંચ-પાંચ ટીમ રિઝર્વ રાખવામાં આવી છે.